Siapa Tutup Lampu?

Siapa Tutup Lampu? ialah sebuah filem seram Malaysia 2021 arahan Aliff Ihsan Rahman dengan skrip oleh Azhar Jalil. Ia dibintangi oleh Azizul Ammar, Uyaina Arshad, Naim Daniel, Ismi Melinda dan Azhar Jalil. Filem ini ditayangkan pada 25 November 2021 di Astro First.

Premis
Kisah 5 sekawan yang penuh dengan rahsia dan pengkhianatan. 5 sekawan iaitu Akmal, Arif, Aryana, Azie dan Amir terlibat dalam kemalangan dalam perjalanan pulang dari bercuti di Genting Highlands. Amir maut dalam kemalangan itu dan kumpulan lain mendapati diri mereka dihantui apabila mereka pergi untuk mengenal pasti mayat di bilik mayat.

Pelakon
 Azizul Ammar sebagai Amir
 Uyaina Arshad sebagai Azie
 Naim Daniel sebagai Akmal
 Ismi Melinda sebagai Aryana
 Azhar Jalil sebagai Arif
 Afieq Shazwan sebagai Amar
 Melissa Campbell sebagai Amanda
 Mark O’dea sebagai Aaron
 Geoff Andre Feyaerts sebagai Mr. Adam 
 Yusof Haslam sebagai Dr. Ali
 Fatimah Abu Bakar sebagai Mak Arif
 Mustapha Kamal sebagai Dato Amzari
 Lisdawati sebagai Kak Ayu
 Taufiq Hanafi sebagai En. Aidil
 Nurin Afiqah sebagai Aina
 Ewan Fauzi sebagai Edi
 Qasrina Karim sebagai Aida
 Nesa Idrus sebagai Hantu Kak Lemah

Penerbitan
Siapa Tutup Lampu? ialah idea dan nukilan penulis skrip Azhar Jalil serta diarahkan oleh Aliff Ihsan Rahman. Ia merupakan adaptasi dari sebuah pementasan teater yang telah memenangi banyak anugerah dalam satu pertandingan teater.

Filem ini merupakan filem sulung lakonan personaliti TV dan pelakon, Uyaina Arshad yang melakonkan watak Azie. Beliau mengakui wataknya dalam filem itu ialah sesuatu di luar jangkaan dan berjaya mencuri tumpuannya untuk menerima tawaran tersebut. Uyaina turut menceritakan pengalamannya berjalan di bilik mayat.

Keluaran dan sambutan
Siapa Tutup Lampu? dikeluarkan pada 25 November 2021 di Astro First.

Dalam ulasan retrospektif mengenai filem ini, portal filem, Rollo de Pelicula mengulas: "Menonton filem Siapa Tutup Lampu ini ibarat seperti anda sedang melihat sebuah permainan teka teki yang sedang berkecamuk dan anda memerlukan masa yang berkualiti untuk menyusun kembali serpihan teka teki yang bertaburan tersebut untuk mendapat jawapan yang anda inginkan".

Francais
Kemungkinan Sekuel
Horizon Film Entertainment diumumkan untuk Siapa Tutup Lampu? 2.
Spin-off
Spin-off bertajuk Siapa Buka Lampu? ditayangkan di 2024.

Rujukan

Pautan luar


Kategori:Filem 2021
Kategori:Filem Malaysia tahun 2021
Kategori:Filem seram Malaysia